欽定古今圖書集成/博物彙編/藝術典/第413卷

以2025年1月13日从维基文库导出

← 博物彙編 藝術典 第四百十二卷

欽定古今圖書集成

博物彙編 第四百十三卷

博物彙編 藝術典 第四百十四卷 →

姊妹计划: 数据项

欽定古今圖書集成博物彙編藝術典

第四百十三卷目錄

醫部彙考三百九十三

婦人產後門四

方二〈清魂散　來甦散　獨行散　奪命散　紅花散　花蘂石散　荷葉散　沒藥丸

獨聖湯　牡蠣散　七氣手拈散　大巖蜜湯　失笑散　經水錄蜀椒湯　黑神散　黑

白散　定志丸　寧志膏　犀角地黃湯　五味子丸　固脬飲　補脬飲　地黃散　當歸

血竭丸　卷荷散　枳實芍藥散　當歸黃芪湯　川芎散　芎附散　獨活寄生湯　加減

四物湯　趁痛方　防風湯　川芎散　經效茯苓湯　華佗愈風散　濟危上丹　葛根湯

乾葛湯　天麻散　當歸散　伏龍肝散　交加散　羚羊角散　一物獨活湯　一物白

蘚湯　千金雞矢醴　大豆紫湯　大豆湯　麢羊角飲子　防風當歸散　防風湯　增損

柴胡湯　秦艽湯　芎藭散　防己膏　七珍散　胡氏孤鳳散　又方　逐血補心湯　大

聖澤蘭散　產後發狂方　妙香散　烏金散　四物補心湯　調經散　茯神散　柏子仁

散　白茯苓散　熟乾地黃散　產乳七寶散　海藏大效牡丹散　遠志丸　白茯苓丸

人參散　琥珀地黃散　茯苓散　又方　抱膽丸　琥珀散　遠志散　天麻丸　辰砂遠

志丸　心煩腹痛方　經效方　金黃散　沒藥丸　竹葉湯　甘竹茹湯　薤白湯　芍藥

梔豉湯　熟地黃湯　又方　楊氏黃芩散　集驗䒷蔞根湯　延胡索散　麻黃根散　經

效方　止汗散　人參湯　當歸六黃湯　參附湯　芪附湯　黃疸方　羅氏犀角飲子

三之一湯　三分散　加味逍遙散　人參當歸湯　柴胡四物湯　小柴胡加生地黃湯

大調經散　加減烏金散　產寶方　知母湯　草果飲子　生熟飲子　石子湯　豬腰子

粥　人參𪔀甲散〉

藝術典第四百十三卷

醫部彙考三百九十三醫部彙考三百九十三

婦人產後門四婦人產後門四

方二方二

清魂散〈準繩下同〉清魂散〈準繩下同〉

治產後血運

澤蘭、　人參各二錢半，　川芎半兩，　荊芥一兩。

右為末，用溫酒熱湯各半盞，調一錢，急灌之，下咽眼即開，氣定即醒。一方有甘草二錢。

來甦散來甦散

治「臨產用力太過，氣血運悶，不省人事。」

「木香不見火　神麴炒　橘紅　黃芪　白芍藥 阿膠蛤粉炒　麥糵炒　生薑炒黑」，各一錢 糯米一撮　苧根洗淨，一錢半　甘草炙，五分

右作一服，水二鍾，煎至一鍾，斡開口灌下，連進為愈。

獨行散獨行散

治「產後血運，昏迷不省，衝心悶絕。」

《五靈脂》二兩，半生半炒。

右為細末，每服二錢，溫酒調下。口噤者，拗開口灌之，入喉即愈。一方加荊芥為末，童便調服。如血崩不止，加當歸酒、童便煎，不拘時服。

奪命散奪命散

一名「血竭散。」 「治產後血運，血入心經，語言顛倒，健忘失志，及產後百病。」

沒藥、　血竭各等分。

右研細為末，纔產下，便用童便、細酒各半盞，煎一二沸，調下二錢，良久再服，其惡血自循下行，更不衝上，免生百疾。

紅花散紅花散

治「產後血昏。血運、血崩。及月事不調。遠年乾血氣。」

乾荷葉　丹皮　當歸　紅花　蒲黃炒，各等分

右細末，每半兩，酒煎，和查溫服。如胎衣不下，榆白皮湯調下。

花蘂石散花蘂石散

治「胞衣不下，上衝至死，但心頭熱，及產後氣欲絕，惡血奔心欲死者。」

花蘂石一斤，　上色硫黃四兩，各研細

右二味拌勻，用紙和膠泥固，瓦罐泥乾，入藥在內，密泥封口，焙令透熱，安在四方磚上，磚上書「八卦」 五行字，用炭周匝，自巳午時從下生火，令漸漸上徹，有墜下火，仍夾火上，直至經宿，炭消火冷，冷定取出，細研羅過，磁器內盛，依法用之。

荷葉散荷葉散

療「產後惡露不下，腹中疼痛，心神煩悶。」

《乾荷葉》二兩。　《鬼箭羽》、　桃仁研。　《劉寄奴》。

蒲黃各一兩。

右為粗末，每服三錢，以童便一大盞，薑二片，生地黃一分，搥碎，同煎至六分，去查，無時熱服。

沒藥丸沒藥丸

治「產後惡露方行，而忽然斷絕，驟作寒熱，臍腹百脈皆痛如錐刺。此由冷熱不調，或思慮動作，氣所壅遏，血畜經絡。」

桂心　芍藥各半兩　桃仁去皮尖炒研如泥沒藥研，各二錢半　當歸一兩　蝱蟲去足趐炒 水蛭炒焦，各三十枚

右為末，酢糊丸如豌豆大，酢湯下三錢。

獨聖湯獨聖湯

治「產後亡血過多，心腹徹痛，然後下血，久而不止。」 亦治赤白帶下，年深諸藥不能效者，良驗。

《貫眾》一箇，全用，只揉去毛花蔓用之，不剉斷。

右用好酢蘸濕，慢火炙令香熟，候冷為細末，用米飲調下二錢，空心食前服。

牡蠣散牡蠣散

治「產後惡露淋漓不絕。心悶短氣。四肢乏弱。頭目昏重。煩熱不思飲食。面黃體瘦。」

「牡蠣煅」　川芎　熟地　白茯苓　龍骨各一錢 續斷　當歸　艾葉酒炒　人參　五味子

地榆各半兩，　甘草三錢半。

右為末，每服二錢，水一中盞，生薑三片，棗一枚，煎至六分，去查，食前服。

七氣手拈散七氣手拈散

治產後心氣攻痛

延胡、　小蘹香、　芍藥、　乾漆、炒　枳殼各二錢， 黃連、　石菖蒲、　香附、　蘇葉各一錢半，　沒藥、 乳香各一兩，　甘草六分。

右剉散，分作二服，每服用水一盞半，生薑三片，煎至七分，空心服。

大巖蜜湯大巖蜜湯

治同上

生乾地黃、　當歸、　獨活、　吳茱萸、　芍藥。

乾薑、　甘草、　桂心、　小草各一兩，　細莘半兩

右為散，每服半兩，水三盞，煎至一盞，去查稍熱服。評曰：產後心痛，未必便是血痛。設是巖蜜湯，豈可用熟地黃？熟地黃泥血，安能去痛？此方本出《千金》，用生乾地黃耳。茱萸一升，合準五兩，乾薑三兩。細莘治停寒在下焦方本一兩，卻減半兩。制奇制耦，量病淺深，自有品數，不可妄意加減。然以巖蜜湯治血病，不若失「笑散」 更捷。

失笑散失笑散

治產後兒枕，餘血衝心，煩悶心腹痛欲死，百藥不效，服此頓愈。

五靈脂、　蒲黃各等分。

右為末，先用釅酢調二錢熬膏，入水一盞，煎至七分，食前熱服，良驗。

經水錄蜀椒湯經水錄蜀椒湯

療「產後心痛，大寒所為。」

蜀椒二合，　芍藥三兩，　半夏，　當歸，　桂心， 人參，　甘草，　茯苓各二兩，　生薑汁五合。

《蜜》一升。

右切，以水九升，煮椒令沸，下諸藥，煮取三升半，去查，下薑汁及蜜，更煎取三升，服五合至六合。

黑神散黑神散

治「產後血塊痛，經脈行後腹疼，并經脈不調。」

熟地黃一斤，　陳生薑半斤。

右二味，同和炒乾為末。每服二錢，用烏梅調下，常服酒調。經脈不通，烏梅、荊芥酒調下。

黑白散黑白散

治產後兒枕大痛

烏金石酢煅七次另研　寒水石煅存性為末。

右各收之，痛時各抄一錢半，米飲調下，痛止勿服，未止再服。

定志丸定志丸

治產後怔忡

人參、　茯苓各一兩五錢，　菖蒲、　遠志各一兩。

右為末，蜜丸如梧子大。每服六七十丸，白湯下。

寧志膏寧志膏

一名「寧神膏。」 治產後失血過多，心神不安，昏悶語澀，不得臥。

辰砂研　棗仁炒　人參　茯神去木　琥珀研 滴乳香研各一錢

右為末，和停，每服一錢，濃煎燈心棗湯，空心調下。一方無茯神，琥珀蜜丸如彈子大，薄荷湯化下一丸。一方有赤茯苓，無茯神。

犀角地黃湯犀角地黃湯

治產後鼻衄

芍藥七錢半，　生地黃半斤，　犀角屑一兩

牡丹皮淨一兩。

右㕮咀，每服五錢，水煎服。如無犀角屑，以升麻代。若有熱如狂者，加黃芩二兩。

五味子丸五味子丸

治產後遺屎

人參　白朮炒　五味子炒　破故紙炒，各三兩 山藥炒　白茯苓炒，各兩半　吳茱萸湯泡炒 巴戟去心炒　肉果麪煨，各一兩　龍骨少許

右為末，酒糊丸桐子大，每服百餘丸，食前白湯或米湯任下。

固脬飲固脬飲

治「產婦脬損，小便淋瀝不斷。」

黃絲絹三尺，自然黃者，染黃者不用，以炭灰淋汁，煮 至極爛，清水洗去灰令淨　黃蠟半兩　蜜一兩 茅根　馬勃末各二錢

右，水二升，再煎一盞，空心頓服。服時勿作聲，作聲即不效。

補脬飲補脬飲

治同上

生絲絹黃色者，一尺　牡丹皮、　白芨末各一錢

右，水二盞，煮至絹爛如餳，服之，不宜作聲。

地黃散地黃散

治「產後惡血不盡，腹中疼痛。」

生地黃炒　當歸各二錢　生薑半兩，切，焙焦黑

右為細末，每服二錢，空心薑酒調下。

當歸血竭丸當歸血竭丸

治「婦人產後惡露不下，結聚成塊，心胸痞悶，及臍下堅痛。」

當歸　血竭另研　芍藥　蓬朮炮，各二兩

《五靈脂》四兩。

右為細末，酢糊和丸，如梧桐子大，每服五十丸，食前溫酒送下。

卷荷散卷荷散

治產後血上衝心。血刺血運血氣。腹痛。惡露不快。

卷荷初出水者　紅花、　當歸各一兩　牡丹皮、 蒲黃隔紙炒各半兩。

右為細末，每服二錢，空心鹽酒調下一七內，童子小便調服。

枳實芍藥散枳實芍藥散

治「產後腹痛。煩滿不得臥。」

「枳實燒令黑，勿太過」　芍藥各等分

右二味，杵為散，服方寸匕，日三服。并主癰膿，以麥粥下之。

當歸黃芪湯當歸黃芪湯

治「產後腰痛不可轉側。自汗壯熱。身體強氣短。」

黃芪、　芍藥各二兩，　當歸三兩。

右剉，每服四錢，薑四片，水煎溫服。

川芎散川芎散

治產後頭痛

真天台烏藥皮　大川芎等分。

右為細末，每服三錢，燒紅秤錘淬酒調服。

芎附散芎附散

治「產後敗血作梗，頭痛，諸藥不效者。」

大附子一枚釅酢一椀，用火四畔炙透，蘸酢令盡，去 皮臍　川芎一兩

右並為末，每服一錢，茶清調下。

獨活寄生湯獨活寄生湯

治「肝腎虛弱，或久履濕冷之地，或洗足當風，濕毒內攻，兩脛緩縱，攣痛痹弱，或皮肉紫破，足膝攣重，又專治產後腳氣。」

獨活三兩。　桑寄生。〈如無以績斷代〉　杜仲炒　白茯苓 牛膝酒浸　官桂不見火　細莘　防風　川芎 當歸　人參　熟地酒洗　芍藥　秦艽各二兩 甘草炙，一兩

右㕮咀，每服四錢，薑五片，水煎溫服。

加減四物湯〈保命集〉加減四物湯〈保命集〉

治「產後頭痛，血虛、痰癖、寒厥，皆令頭痛。」

蒼朮一兩六錢，　羌活、　川芎、　防風、　香附、炒 白芷、　當歸、　甘草各一兩，　石膏二兩半。

《細莘》，一兩半。

右為粗末，每用一兩，水煎，不拘時熱服。

如有汗者。知氣虛頭痛也。方中加芍藥三兩。桂一兩半。生薑煎。

如痰癖頭痛，加半夏三兩，茯苓一兩，生薑煎。如熱厥頭痛，加白芷三兩，石膏二兩，知母一兩。如寒厥頭痛，加天麻三兩，附子一兩半，生薑三片，煎服。

趁痛方〈準繩下同〉趁痛方〈準繩下同〉

治「產後氣弱血滯，遍身疼痛，及身熱頭疼。」

牛膝　當歸　桂心　白朮　黃芪　獨活 生薑各半兩　甘草　薤白各二錢半

右㕮咀，每服半兩，水三盞，煎至一盞半，去查，食前服。

防風湯防風湯

治「產後中風，項背強急，胸滿短氣。」

防風、　獨活、　葛根各五兩，　當歸、　人參。

白芍藥　甘草炙，各二兩

右為㕮咀，每服八錢，水一盞半，棗子二枚擘破，同煎至一盞，去查溫服，不拘時。一方有乾薑。

川芎散川芎散

治「產後中風，身背拘急，有如繩束。」

川芎、　羌活、　棗仁、　羚羊角屑、　芍藥各四兩， 桑白皮一兩半，　防風一兩二錢。

右㕮咀，每服一兩，水二大盞，煎至一盞半，去查，不拘時服，日進三服。

經效茯苓湯經效茯苓湯

治「產後風虛頭痛。語言謇澀。」

「茯芩、　防風、　乾葛各八錢，　麥冬一兩，　芍藥、 黃芩各六錢」，　犀角屑四錢，　《甘草灸》二兩。

右㕮咀，每服一兩，水一大盞半，煎至一盞，去查溫服，不拘時。

華佗愈風散華佗愈風散

治「婦人產後中風口噤，手足瘈瘲如角弓，或產後血運，不省人事，四肢強直，或心眼倒築，吐瀉欲死。」

荊芥穗微焙。

右為末，每服三錢，豆淋酒調服，或童便服之。口噤則挑齒灌之，齗噤則灌入鼻中，其效如神。大扺產後大眩則汗出而腠理疎，故易於中風也。時珍曰：此方諸書盛稱其妙，姚僧坦《集驗方》以酒服，名「如聖散」 ，云藥下可立待應效。陳氏方名「舉鄉古拜散」 ，蕭存敬方用古老錢煎湯服，名「一捻金」 ，王貺《指迷方》加當歸等分，水煎服。許叔微《本事方》云：「此藥委有奇效，神聖之功。」 一產婦睡久，及醒則昏昏如醉，不省人事，醫用此藥及交加散，云服後當睡，必以左手搔頭，用之果然，昝！殷《產寶方》云：此病多因怒氣傷肝，或憂氣內鬱，或坐草受風而成，急宜服此藥也。戴氏《證治要訣》名獨行散，賈似道悅之，隨抄呼為再生丹。

濟危上丹濟危上丹

治產後虛極生風

乳香、　五靈脂、　硫黃、　元精石同研極細。

阿膠《炒珠》　卷柏生　桑寄生　陳皮去白，各等分

右將上四味同研，停於「金石器內微炒，勿令焦，再研極細，復入餘藥為末拌勻，生地黃汁和丸如梧子大」 ，每服二十丸，溫酒或當歸酒送下，食前服。

葛根湯葛根湯

治「產後中風，口噤仆地，頭目眩運，痰盛氣急，及治產後諸疾。」

葛根　生薑各六兩　獨活四兩　當歸三兩 甘草炙　桂心　白茯苓　石膏　人參　白朮 防風　川芎各二兩

右為㕮咀，每服五錢，水二盞，煎至一盞半，去查溫服，無時，日進二服。

乾葛湯乾葛湯

療「產後中風。口噤不能言。」

獨活二兩　乾葛一兩半　生薑一兩二錢半 甘草半兩，炙

右為㕮咀，每服一兩，水二大盞，煎至一大盞，去查溫服，無時。

天麻散天麻散

治產後中風口噤

天麻七錢半　白附子炮　天南星炮　乾蠍炒 半夏湯洗七遍，薑製，各半兩

右為細末，每服一錢，生薑、薄荷酒調勻，斡開口灌之，不拘時。

當歸散當歸散

一名「交加散。」 治婦人產後中風，牙關緊急，不省人事，口吐涎沫，手足瘛瘲。

當歸去蘆，　荊芥穗各等分。

右為細末，每服二錢，水一盞，酒半盞，煎至一盞，去查灌之。牙關緊急，斡開微微灌之，但下咽即生。屢用救人，大有神功。

伏龍肝散伏龍肝散

治「產後中風，口噤不能語言，腰背疼痛。」

伏龍肝一兩半　乾薑半兩，炮

右為細末，每服二錢，溫酒調下，不拘時日，進二服。

交加散〈入門〉交加散〈入門〉

治產前後百病，婦人榮衛不通，經脈不調，腹中撮痛，氣多血少，結聚為瘕，產後痓，及中風脅痛等證，並宜服之。

生地黃一升，取自然汁　生薑十二兩，取自然汁

右先將地黃汁炒生薑查，生薑汁炒地黃查各稍乾，焙為細末，每服三錢，溫酒調下。尋常腹痛亦宜服，產後尤不可離。

羚羊角散〈準繩下同〉羚羊角散〈準繩下同〉

治「產後中風，身體反張。」

羚羊角屑、　當歸各七錢半，　獨活、　防風

麻黃去節，各一兩　人參　赤芍藥　細莘

桂心各半兩。

右為㕮咀，每服八錢，水一大盞半，生薑五片，煎至

一大盞。去查溫服。不拘時。

一物獨活湯一物獨活湯

療「產後中風」 ，虛人不可服他藥者。

川獨活三兩，細切。

右，水三升，煮取一升，分服。飲酒者，亦可酒水煮。

一物白蘚湯一物白蘚湯

治同上

白蘚皮三兩，細切

右煎服，同《獨活法》。

千金雞矢醴千金雞矢醴

療「產後百疾，及產後中風，口噤拘攣，腰背強直，時時反折。」

烏雞矢三升，　《大豆》二升。

右「先炒豆令聲絕，次炒雞矢令黃，以酒一升，先淋雞矢，取汁淋大豆每服一升，重者凡四五服，極妙。」

大豆紫湯大豆紫湯

治中風頭眩，惡風自汗，吐冷水，及產後百病，或中風痱痙，背強口噤，直視煩熱，脈緊大者不治。《小品方》云：「主產後中風困篤，背強口噤，或但煩躁，或頭身皆重，或身重痒，發嘔吐，直視，並宜服之。」

獨活去蘆，一兩半，　《大豆》半升，　酒三升

右「先用酒浸獨活，煎一二沸，別炒大豆極焦，煙出，急投酒中，密封，候冷去豆，每服一二合許，得少汗則愈，日進十服。」 此藥能去風消血結，如妊娠折傷，胎死腹中，服此得痊。

大豆湯大豆湯

治「產後中風，發則仆地，不省人事，及妊娠挾風」 ，兼治蓐草之間，諸般病證。

大豆五升，炒黃　獨活　葛根各八兩　防己六兩

右㕮咀，每服五錢，酒二盞，煎至一盞半，去查溫服，不拘時，日三服。

麢羊角飲子麢羊角飲子

治「產後氣實，腹中堅硬，兩脅脹滿，心中煩熱，渴欲飲水，欲成剛痓中風」 之疾。

麢羊角鎊，半兩　防風　羌活　桔梗　敗醬各八 錢　桂心　柴胡　大黃浸過煨，各一兩二錢

右為㕮咀，每服五錢，水一大盞半，同煎至一盞，去查溫服，不拘時候。更服地黃酒，用地黃切一升，炒令黑，瓷瓶中下熱酒三升，密封口，煮令減半，任意服之。

防風當歸散防風當歸散

治產後痓

防風　當歸　川芎、　地黃各一兩

右剉，每服一兩，水三盞，煎至二盞，溫服。

防風湯防風湯

治「風虛發熱，項背拘急，肢節不隨，恍惚狂言，來去無時，不自覺悟。」 亦治腳氣緩弱，甚效。此藥溫和，不虛人。

秦艽　獨活　麻黃去節　半夏湯洗七次，切片 防風各二兩　升麻　防己　白朮　石膏煆 白芍　黃芩　甘草　當歸　遠志　人參各一兩

右為粗末，入半夏片令勻，每服四錢，水二中盞，生薑七八片，煎至一盞，去查取清汁六分，入麝香末少許，食後臨臥帶熱服。

增損柴胡湯增損柴胡湯

治「產後感異證，手足牽搐，涎潮昏悶。」

柴胡三錢　黃芩一錢二分　人參　甘草炙 半夏湯泡，各一錢半　知母一錢　石膏二錢 黃芪二錢半

右㕮咀，分二服，水二盞，薑三片，棗二枚，煎八分，不拘時服。

秦艽湯秦艽湯

前病已去。次服此藥。去其風邪。

秦艽、　白芍藥、　柴胡各一錢七分，　黃芩。

防風各一錢二分　甘草炙，一錢三分　人參 半夏各一錢。

右為㕮咀，分二貼，每貼水二盞，薑三片，煎八分，食遠服。

芎藭散芎藭散

治「產後中風，四肢筋脈攣急疼痛，背項強急。」

防風　牛蒡子炒，各一兩　芎藭　酸棗仁炒 羌活　當歸　羚羊角屑，各七錢半　桂心

赤芍藥各半兩。

右為㕮咀，每服八錢，水一大盞半，煎至一大盞，去查，不拘時溫服。

防己膏防己膏

治「產後中風，四肢筋脈攣急，身體痲痹」 ，並宜用之。

漢防己去皮，半斤　茵芋五兩

右㕮咀，用酒五升，浸藥一宿，取豬肪脂一斤，文武火熬，三上三下成膏，攤在紙花上，貼病人患處，以熱手不住摩膏上。

七珍散七珍散

治產後不語

人參　石菖蒲　生地黃　川芎各一兩　防風 辰砂別研，各半兩　細莘，一錢

右為極細末，每服一錢，薄荷湯調下，無時。加甘草一錢，名《八珍散》。

胡氏孤鳳散胡氏孤鳳散

治產後閉目不語

生白礬一錢。

右為末，用熱水調下。一方是「白芷。」

又方又方

治產後不語

人參　石蓮肉《不去心》　石菖蒲各等分。

右每服五錢水煎

逐血補心湯逐血補心湯

治產後失音不語

紅花　赤芍藥　生地黃　桔梗　蘇葉　前胡 茯苓　防風　牛膽南星　黃連　粉葛各二錢， 當歸三錢，　薄荷　人參、　升麻各一錢五分， 半夏二錢五分，　甘草一錢。

右剉為散，分作二服，每服水一鍾半，薑三片，煎至七分，空心服。查再煎服。

大聖澤蘭散大聖澤蘭散

治「婦人血海虛冷，久無子息，及產後敗血衝心，中風口噤，子死腹中，擘開口灌藥，須臾生下，便得無恙。」 又「治墮胎，腹中攻刺疼痛，橫生逆產，胎衣不下，血運、血癖，血滯、血崩，血入四肢，一應血臟有患，及諸種風氣，或傷寒吐逆欬嗽，寒熱往來，遍身生瘡，頭痛惡心，經脈不調，赤白帶下，乳生惡氣，胎臟虛冷，數曾墮胎，崩」 中不定。因此成疾。室女經脈不通。並宜服之。常服煖子宮。和血氣。悅顏色。退風冷。消除萬病。

澤蘭葉　石膏研，各二兩　卷柏去根　白茯苓 防風　厚朴去粗皮，薑炙　細莘　柏子仁微炒 桔梗　吳茱萸湯洗七次，焙，各一兩　五味子 人參　藁本　白芷　川椒去目閉口，微炒出汗 白朮　黃芪　乾薑炮　川烏頭炮去皮臍 丹參各七錢半　蕪荑微炒赤　甘草炙　川芎 芍藥　當歸各一兩七錢半　肉桂一兩二錢半 白薇　阿膠碎炒燥，各半兩　生乾地黃一兩半

右為細末，每服二錢，空心熱酒調下，臨臥服。若急疾，不拘時，日三服。

產後發狂方產後發狂方

治「產後敗血衝心，發熱狂言奔走，脈虛大者。」

乾荷葉、　生乾地黃　牡丹皮等分。

右三味，濃煎湯，調生蒲黃末二錢匕，一服即定。

妙香散妙香散

治「產後心神顛倒，語言錯亂，如見鬼神。」

生乾地黃、　當歸各等分。

右二味，煎湯調服，立效。

烏金散烏金散

治「產後三五日或半月之間，忽狂言亂語，目見神鬼等證。」

當歸　遠志肉　川芎　棗仁　白朮　赤芍藥 香附子　辰砂另研　熟地黃　羌活　防風 茯神各二錢　半夏三錢　全蠍　麥冬　人參 牛膝　天麻各一錢　陳皮　白芷各一錢五分 甘草九分。

右剉散，作二服，水一鍾半，薑三片，蔥三枝，入金銀同煎一椀，不拘時溫服。

四物補心湯四物補心湯

治「產後言語恍惚，顛倒錯亂。」

當歸五錢，　川芎、　生地、　白芍、　茯神、　半夏、 桔梗、　白朮各四錢，　陳皮三錢，　甘草一錢。

右剉為散，分為六服。每服水一鍾，薑三片，煎至七分，空心溫服。查再煎服。

如有熱加酒炒黃連二錢，無熱不用。

調經散調經散

一名「小調經散」 ，治產後浮腫。

沒藥　琥珀並細研　桂心各一錢　芍藥

當歸各二錢半，　麝香研　細莘各五分。

右為末，每服五分，生薑汁、溫酒各少許調服。一方有甘草二錢。

茯神散茯神散

治「產後血邪，心神恍惚，言語失度，睡臥不安。」

茯神一兩，去皮木　人參　龍齒研　琥珀研 赤芍藥　黃芪　牛膝各七錢半　生地一兩半 桂心半兩

右為末，每服三錢，水一盞，煎至七分，不拘時，去查溫服。

===柏子仁散===

治「產後狂言亂語，皆因內虛，敗血挾邪氣攻心。」

柏子仁　遠志去心　人參　桑寄生　防風 琥珀別研　當歸焙　生地黃焙　甘草各等分

右為粗末，先用白羊心一箇切片，以水一大盞半，先煮至九分，去羊心，入藥末五錢，煎至六分，去查，無時服。

白茯苓散白茯苓散

治「產後心中驚悸，言語失常，神氣昏憒。」

白茯苓　熟地黃　人參各一兩半，　遠志

白芍藥　黃芪　桂心　當歸炒　甘草炙 麥門冬各一兩　石菖蒲　桑寄生各七錢半

右為㕮咀，每服八錢，水一大盞半，生薑五片，棗三枚，竹葉五七片，煎至一大盞，去查溫服，無時。

熟乾地黃散熟乾地黃散

治「產後心虛驚悸，神思不安。」

熟乾地黃二兩　黃芪　白薇　龍齒研，各一兩 人參　茯神去木　羌活　遠志肉各七錢半 桂心　防風　甘草炙，各半兩

右㕮咀，每五錢，水一大盞半，生薑五片，棗三枚，煎至一大盞，去查溫服，不拘時。一方無黃芪，有荊芥。

產乳七寶散產乳七寶散

初產後服之，調和血氣，補虛，安心神，鎮驚悸。

硃砂飛　桂心　當歸　川芎　人參　白茯苓 羚羊角燒存性，各二錢　乾薑一錢

右為細末，每服一錢，用羌活《豆淋酒》調下二錢，將護產婦用之。不飲酒者，用清米飲調下。

如覺心煩熱悶，以麥門冬去心，煎湯調下。

「若覺心下煩悶而痛」 ，用童便調下。

若覺心胸煩熱，減薑桂。

若覺心胸寒加薑桂

若覺腹痛加當歸

「若覺心悶。」 加羚羊角。

若覺心氣虛怯，加桂心。

若不思飲食或惡心，加人參。

若虛煩加茯苓。以意斟酌。日三夜一服之。

海藏大效牡丹散海藏大效牡丹散

治「血臟虛風，頭目不利，不思飲食，手足煩熱，肢節拘急疼痛，胸膈不利，大腸不調，陰陽相干，心驚怯悸，或時旋運。」

丹皮　川芎　枳殼麩炒，各一兩　陳皮　延胡 甘草　羌活　半夏湯洗，各半兩　芍藥　木香 訶子肉各七錢半　當歸一兩半　三稜炒

乾薑炮　桂心各五錢　白朮炒，三錢

右為細末，每服二錢，水一盞半，煎五七沸，食前溫服。益血海，退血風，消寒痰，實脾胃，理血氣攻刺，及氣虛惡寒潮熱證，至妙。

遠志丸遠志丸

治「產後臟虛不足，心神驚悸，志意不安，腹中急痛，或時怕怖，夜臥不安。」

遠志　麥門冬　黃芪　當歸炒　人參　白朮 獨活　白茯苓　柏子仁　石菖蒲　熟乾地黃 山茱萸　桂心　鍾乳粉　阿膠碎炒，各一兩

右為細末，煉蜜和搗五七百下，丸如梧桐子大，每服三十丸，溫酒送下，不拘時候，日進二服。

白茯苓丸白茯苓丸

治「產後心虛驚悸，神志不安。」

白茯苓　熟地黃各一兩　人參　桂心　遠志 石菖蒲　柏子仁　琥珀各半兩，另研細

右為細末，煉蜜和搗三二百下，丸如梧子大，每服三十丸，不拘時粥飲送下。

右數方俱用桂中。無熱而脈遲且微者宜之。

人參散人參散

治「產後臟腑虛，心怔驚悸，言語錯亂。」

人參　麥門冬各八錢　牛黃研　白薇各二錢 茯神　獨活　防風　甘草炙　遠志　生地黃 朱砂飛　天竺黃研　龍齒研，各四錢　龍腦研 麝香細研，各一錢

右為細末，每服二錢，薄荷酒調下，不拘時。

琥珀地黃散琥珀地黃散

治「血虛多驚，及產後敗血諸疾。」

辰砂　琥珀　沒藥並細研　當歸各等分。

右為細末，每服二錢，空心白湯調下，日三服。

茯苓散茯苓散

療「產後狂語，志意不定，精神昏亂，心氣虛，風邪所致。」

白茯苓。〈茯神亦可〉　生地黃各三兩，　遠志、　白薇、 龍齒各二兩五錢，　防風、　人參、　獨活各二兩。

右共為末，以銀一大斤，水一斗五升，煮取七升，下諸藥，煮取三升，溫分三服。忌菘菜豬肉生冷。《一方》「活產後風邪所干，心神恍惚，志意不定，加荊芥二兩，甘草一兩二錢半。」

又方又方

產後虛羸，若大汗利，皆至於死，重虛故也。若中風語謬，昏悶不知人者，宜服此。

人參　茯苓　羌活　大棗　遠志各二兩。

竹瀝一升。

右用水六升，煮取三升，下竹瀝，更煎取二升半，分三服。

抱膽丸抱膽丸

治「產後血虛，驚氣入心，及癲癇風狂，或室女經脈通行，驚邪蘊結。」

水銀二兩　黑鉛一兩半　朱砂一兩，另細研 乳香一兩，另細研

右將黑鉛入銚子內鎔化，下水銀結成砂子，次下朱砂、滴乳末，乘熱用柳木搥研勻，丸如芡實大，每服一丸，空心金銀薄荷湯化下。得睡切莫驚動，覺來即安。

琥珀散琥珀散

治產後中風。恍惚語澀。心神煩悶。四肢不隨。

琥珀研　茯神各一兩　遠志　石菖蒲　黃芪 防風　獨活　人參　麥門冬　芎藭　桑寄生 赤芍藥　羚羊角屑，各半兩　甘草炙，二錢半

右為㕮咀，每服五錢，水一中盞半，煎至一大盞，去查溫服，不拘時。

遠志散遠志散

治「產後中風，心神恍惚，言語錯亂，煩悶睡臥不安。」

遠志　防風各一兩　麥門冬　桂心　棗仁炒 桑寄生　當歸炒　茯神去木　羚羊角屑

獨活各七錢半　《甘草炙》，半兩

右為㕮咀，每服五錢，煎服法同前。

天麻丸天麻丸

療「產後中風，恍惚語澀，四肢不隨。」

天麻　硃砂飛　防風　羌活各一兩　乾蠍炒 白附子炮　五靈脂炒，各半兩　殭蠶炒，七錢半 雄雀糞炒　牛黃另研，各二錢半

右為細末，糯米飯為丸，如梧子大。每二三十丸，薄荷酒送下，日二服。

辰砂遠志丸辰砂遠志丸

主「產後中風，消風化痰，安神鎮心。」

石菖蒲　遠志肉甘草煮　人參　茯神去木 辰砂各五錢　川芎　山藥　鐵粉　麥門冬 細莘　天麻　半夏湯泡　南星　白附子各一兩。

右為末，薑汁煮糊丸如菉豆大，別以硃砂為衣，每服三十丸，夜臥生薑湯吞下。

心煩腹痛方心煩腹痛方

療「產後餘血不盡，奔衝心，煩悶腹痛。」

川芎　生乾地黃、　枳殼、　芍藥各等分。

右為末，酒服方寸匕，日二服。

經效方經效方

治產後氣虛。冷搏於血。血氣結滯。上衝心腹脹滿。

芍藥二兩，　當歸　桂心　川芎　吳萸　橘皮 生薑各一兩

右㕮咀，以水三升，煮取一升，去查，空心服。

金黃散金黃散

治「產後惡血衝心，時發煩躁。」

延胡索、　蒲黃各半兩，　桂心二錢半。

右為細末，烏梅煎湯冷調下二錢。

沒藥丸沒藥丸

治「產後心胸煩躁，惡血不快。」

沒藥研　蠻薑　延胡索　乾漆炒　當歸。

桂心、　牛膝、　牡丹皮、　乾薑各等分。

右為細末，酢煮麪糊丸如「梧桐子大」 ，煎麴湯下十丸至十五丸。

竹葉湯竹葉湯

治「產後氣短欲絕，心中煩悶。」

竹葉，細切　麥門冬，　小麥各一升，　甘草一兩， 生薑二兩，　大棗十二枚

右切，以水一斗，煮竹葉、小麥至八升，去查納餘藥，煮取三升，去查溫服。

若虛悸。如「人參二兩。」

若少氣力。加糯米五合。

甘竹茹湯甘竹茹湯

治「產後內虛，煩熱短氣。」

《甘》竹茹一升，　人參　茯苓　甘草各一兩

黃芩三兩。

右㕮咀，以水六升，煮取二升，去查，分三服，日三。

薤白湯薤白湯

治「產後胸中煩熱，逆氣。」

薤白　半夏，　甘草，　人參各一兩，　麥冬半斤， 䒷蔞根二兩

右㕮咀，以水一斗三升，煮取四升，去查，分五服，日三夜二。若熱甚加知母一兩。一方熱甚加知母石。

膏各一兩

芍藥梔豉湯芍藥梔豉湯

治「產後虛煩不得臥。」

芍藥、　當歸、　梔子各五錢，　香豉半合。

右如梔子豉湯修服。產後傷寒，便同下後變證。此方雖雲「岐法」 ，不若仲景酸棗仁湯穩當。

熟地黃湯熟地黃湯

治產後虛渴不止，少氣。腳弱眼眩，飲食無味。

熟地黃酒洗淨，蒸，焙，一錢半　人參　麥門冬 䒷蔞根各二錢　甘草炙，半錢

右作一服，水二鍾，糯米一撮，生薑三片，紅棗一枚，同煎至一鍾，不拘時服。

又方又方

療產後大渴不止

麥冬四兩　蘆根，切，一升　䒷蔞　人參　甘草 茯苓各三兩　大棗二十枚

右以水八升，煮取三升，分三服，頓服，四劑即痊。忌菘菜。

楊氏黃芩散楊氏黃芩散

治「產後血渴，飲水不止。」

黃芩、　麥門冬各等分。

右㕮咀，每服三錢，水一盞半，煎至八分，去查溫服無時。

集驗䒷蔞根湯集驗䒷蔞根湯

療產後血渴

䒷蔞根四兩，　麥門冬，　土瓜根，　人參各三兩， 生地黃，　甘草各二兩，　大棗二十枚

右㕮咀，以水八升，煮取二升半，分三服。《產寶》無地黃、麥門冬，有牡蠣粉等分。

延胡索散延胡索散

治「產後失血。渴不止。」

鬱金、　乾葛、　桂心、　青皮、　枳殼、　延胡索。

右各等分，以好酢浸一宿，焙乾末之。每服二錢，陳皮湯調下，日三夜一。

麻黃根散麻黃根散

治產後虛汗不止

當歸　黃芪　麻黃根　牡蠣煅，為粉　人參 粉草各等分

右㕮咀，每服四錢，水一盞，煎至七分，去查溫服。

經效方經效方

療產後汗出不止

黃芪一錢二分，　白朮、　牡蠣煅　茯苓　防風、 麥門冬去心　生地黃各八分，　大棗七枚

右㕮咀，水二升，煮取七合，去查，空心分溫兩服。

止汗散止汗散

治產後盜汗不止，一應汗多不止者，皆可服。

牡蠣煅，研粉，　小麥麩炒令黃色，碾為粉，各等分

右和勻，煮生豬肉汁調下二錢，無時。

人參湯人參湯

治「產後諸虛不足，發熱盜汗。」

人參、　當歸各等分。

右為末，以豬腰子一箇，去脂膜，切小片子，以水三升，糯米半合，蔥白兩條，煮米熟，取清汁一盞，入藥二錢，煎至八分，溫服，不拘時。

當歸六黃湯當歸六黃湯

治氣血虛熱。盜汗不止。

當歸　熟地黃自製　黃芪炒，各二錢　生地黃 黃蘗炒黑　黃芩炒黑　黃連炒黑，各一錢

右水煎服

若不應，加人參、白朮。

若心血不足，加酸棗仁。

參附湯參附湯

治「陽氣虛寒，自汗惡寒，或手足逆冷，大便自利，或臍腹疼痛，呃逆不食，或汗多發痙等證。」

人參一兩　附子炮，五錢

右作一服，薑棗水煎，徐徐服。

芪附湯芪附湯

治「陽氣虛脫，惡寒自汗，或口噤痰湧，四肢逆冷，或吐瀉腹痛，飲食不入，及一切虛寒等證。」

黃芪一兩　附子炮，五錢

右作一劑，薑棗水煎服。如不應，倍加附子，方得全濟。

黃疸方黃疸方

治「婦人四月內產，發黃，四肢倦怠，食少，經事不來，時發熱，脈弦。」

白朮一兩，　人參、　秦艽、　牡丹皮、　生地黃、 木通、　柴胡、　芍藥各半兩，　川芎、　黃芩

乾葛各一錢，　甘草五分。

右分十二貼，水煎，食前熱服。

羅氏犀角飲子羅氏犀角飲子

治「產後亡津液。虛損。時自汗出。發熱困倦。脣口乾。」

燥

犀角　麥冬　白朮各半兩　柴胡一兩　人參 枳殼麩炒　地骨皮　生地黃　甘草炒　當歸 茯苓　黃芩　黃芪各七錢

右㕮咀，每服四錢，薑三片，浮麥七十粒，水煎服。

三之一湯三之一湯

治「產後虛勞發熱，日久不安。」

柴胡，　黃芩，　人參，　半夏，　川芎，　當歸。

芍藥、　熟地黃、　甘草各一錢半。

右作一服，水二鍾，薑三片，紅棗一枚，煎一鍾，不拘時服。

三分散三分散

治「產後日久，虛勞發熱。」

川芎　當歸　芍藥　熟地黃　白朮　白茯苓 黃芪各一錢　柴胡　人參各一錢半　黃芩 半夏　甘草各五分

右作一服，水二鍾，生薑三片，紅棗一枚，煎至一鍾，食前服。

加味逍遙散加味逍遙散

治「產後發熱，口乾作渴，脣裂生瘡。」

當歸、　白芍藥、　乾葛各二錢，　生地黃、　川芎、 黃芩各錢半，　柴胡一錢，　人參、　麥冬各九分， 烏梅二箇，　甘草六分。

右剉散，分作二服，水二鍾，煎至七分，空心服。

人參當歸湯人參當歸湯

一名「人參當歸散。」 治產後去血過多，血虛則陰虛，陰虛則內熱，心胸煩滿，呼吸短氣，頭痛悶亂，晡時轉甚，與大病後虛煩相類。

熟地、　人參、　當歸、　肉桂、　麥冬各二錢。

白芍藥炒，一錢

右，水二鍾，粳米一合，竹葉十片，煎一鍾，食遠服。「如血熱甚者，加生地黃二錢。」

如煩悶不安者。加豉。一方用桂心。不用肉桂。

柴胡四物湯柴胡四物湯

一名「三元湯。」 治「產後日久，虛勞發熱，或微有寒熱，脈沉而數，及熱入血室等證。」

川芎、　當歸、　赤芍藥、　熟地黃各一錢半。

柴胡八分，　人參、　黃芩、　甘草、　半夏各三錢。

右為末，水煎服。一方用「生地」 ，入薑三片，水煎服。

小柴胡加生地黃湯小柴胡加生地黃湯

治「產後往來寒熱，脈弦。」

柴胡二兩　黃芩五錢　人參三錢　半夏一兩 大棗三枚　生地黃　梔子　枳殼麩炒，各五錢

右如前煎服

大調經散〈良方〉大調經散〈良方〉

治「產後血虛，惡露未消，氣為敗濁壅滯，榮衛不調，陰陽相乘，憎寒發熱，或自汗，或腫滿，喘急，尿澀。」

大黑豆炒，去殼　茯神各一兩　真琥珀三錢

右為細末，濃煎烏豆紫蘇湯調下二錢。一方黑豆一兩，茯神五錢琥珀一錢。

加減烏金散〈準繩下同〉加減烏金散〈準繩下同〉

治產後寒熱似瘧

厚朴　柴胡　黃芩　麻黃各二錢半，　陳皮 當歸　川芎　桔梗、　茯苓各一錢五分，　半夏 蒼朮　白芷　桂枝、　羌活、　草果、　枳殼

甘草各九分，　白芍藥、　熟地黃各一錢五分。

右剉為散，分作二服，每服用水一鍾半，生薑三片，蔥三莖，煎至一鍾，不拘時服。

如有汗多。當歸、川芎。白芍藥。熟地黃。

如有脹多厚朴陳皮

如有熱多柴胡黃芩

如有寒多蒼朮，草果桂枝。

如有痰多，半夏桔梗、茯苓。

如有頭痛多川芎、白芷、羌活。

如有瀉，去枳殼、甘草不用。

如有餘血塊在腹，作潮熱疼痛，加三稜、莪朮，多用延胡索、八角茴香。

如遍身痛，加羌活、獨活。

如寒熱往來。加黃芩、柴胡。

產寶方產寶方

療「產後惡寒壯熱，一夜三五度，發惡語，口中生瘡，時時乾嘔，困乏悶絕。」

「人參　獨活　白蘚皮　葛根　防風　青竹茹 遠志」各一兩半　茯神二兩　白蘞二兩半

元參三兩，　《竹瀝》二升半。

右取銀一斤，水一斗五升，煮取七升，下諸藥重煮取三升，分溫三服。忌魚酒濕麪等。

知母湯知母湯

治「產後乍寒乍熱，心胸煩悶。」

知母三兩，　白芍藥、　黃芩各二兩，　桂心

甘草各一兩

右㕮咀，水五升，煮取二升半，分三服。一方不用桂心，用生地黃。

草果飲子草果飲子

治「婦人產後瘧疾，寒熱相半者」 ，或多熱者宜此。

半夏湯泡　赤茯苓　甘草炙　草果炮，去皮 川芎　陳皮　白芷各二錢　青皮去白　良薑 紫蘇各二錢半　乾葛四錢

右㕮咀，每服三錢，水一大琖，生薑三片，棗二枚，同煎至七分。去查當發日，侵早連進三服，無有不安。

生熟飲子生熟飲子

治產後瘧疾多寒者

肉豆蔻、　草果仁　厚朴《生，去粗皮》、　半夏

陳皮　甘草　大棗去核　生薑各等分。

右八味，細剉和勻，一半生，一半用濕綿紙裹煨令香熟，去紙，與一半生者和勻。每服秤五錢，水二琖，煎至七分，食前一服，食後一服。

石子湯石子湯

療產後虛羸喘乏，乍寒乍熱如瘧，四肢疼痛，面色痿黃，名曰「蓐勞。」

蔥白切　粳米　當歸　香豉　芍藥各二兩 豬腰子一雙，去脂膜，四破

右㕮咀，分兩劑，用水三升，煮取一小椀，去查分三服。《廣濟》無芍藥，有人參。一方無香豉，有知母。

豬腰子粥〈本草〉豬腰子粥〈本草〉

治蓐勞發熱。骨節痛。頭痛。

豬腰子一枚，　粳米一合。

右豬腰子去白膜，切作柳葉片，以鹽酒拌，先用粳米入蔥椒煮粥，鹽酢和，將腰子鋪盌底，以熱粥蓋之，如作盦生狀，空心服。

人參𪔀甲散〈得效方〉人參𪔀甲散〈得效方〉

治蓐勞，皆由在產內未滿百日，體中虛損，血氣尚弱，失於將理，或勞動作傷，致成蓐勞。其狀虛羸，乍起乍臥，飲食不消，時有欬嗽，頭目昏痛，發歇無常，夜有盜汗，寒熱如瘧，背膊拘急，沉困在床，服此大效。

「人參　桂心　當歸　桑寄生、　白茯苓　麥冬 白芍藥　桃仁　熟地黃　甘草」各半兩　𪔀甲 黃芪各一兩　續斷二錢半　牛膝七錢半

右為細末，每服先以豬腎一對，去筋膜，以水兩大琖，生薑半分，棗三枚，煎至一琖，去豬腎、薑、棗，然後入藥末二錢，蔥白三寸，烏梅一箇，荊芥五穗，煎至七分，去查，空心晚食前溫服。此藥神效。一方無豬腎、薑、棗、蔥白、烏梅、荊芥，空心水煎服。。

本作品在全世界都属于公有领域，因为作者逝世已经超过100年，并且于1930年1月1日之前出版。

本作品原文沒有標點。標點是人工智能程序古詩文斷句 v2.1創建，並且經由維基文庫用戶編輯改善的。本站用戶之編輯以知识共享 署名-相同方式共享 4.0协议（CC BY-SA 4.0）發佈。

歡迎各位持續修正標點，請勿複製與本站版權協議不兼容的標點創作。

About this digital edition

This e-book comes from the online library Wikisource[1]. This multilingual digital library, built by volunteers, is committed to developing a free accessible collection of publications of every kind: novels, poems, magazines, letters...

We distribute our books for free, starting from works not copyrighted or published under a free license. You are free to use our e-books for any purpose (including commercial exploitation), under the terms of the Creative Commons Attribution-ShareAlike 3.0 Unported[2] license or, at your choice, those of the GNU FDL[3].

Wikisource is constantly looking for new members. During the realization of this book, it's possible that we made some errors. You can report them at this page[4].

The following users contributed to this book:

- Kwj2772

- Jdx

- Rocket000

- Santoposmoderno

- HereToHelp

- Victormoz

- Srittau

- Boris23

- KABALINI

- Bromskloss

- Tene~commonswiki

- AzaToth

- Bender235

- PatríciaR

- Dbenbenn

1. ↑ https://wikisource.org

2. ↑ https://www.creativecommons.org/licenses/by-sa/3.0

3. ↑ https://www.gnu.org/copyleft/fdl.html

4. ↑ https://wikisource.org/wiki/Wikisource:Scriptorium

Table of Contents

封面

欽定古今圖書集成/博物彙編/藝術典/第413卷

关于